СССР је 24. јун 1948. године блокирао улаз у три окупационе зоне Берлина које су контролисале западне силе. Савезници никад нису склопили уговор који би им јамчио снабдевање сектора који су били дубоко унутар совјетске територије. Командујући америчке окпационе зоне, генерал Луцијус Клеј, предложио је слање велике наоружане колоне која би се, имајући морално право, возила мирно ауто-путем до западног Берлина, али ако би била нападнута или заустављена била би слободна узвратити ватру. Труман је, након конценцуса у Вашингтону веровао је да се тиме излаже непотребном ризику рата. Смислио је план да се окупирани град снабдева из ваздуха. Савезници су 25. јуна започели акцију названу Берлински ваздушни мост који је снабдевао савезнике и цивилно становништво у совјетском окружењу храном и разним другим потрепштинама (као нпр. угаљ) користећи ратне транспортне авионе (и вршио шпијунске задатке). Ништа слично томе није направљено никад у историји до тада. Мост је успео. Копнена блокада укинута је 11. маја 1949. године. Упркос томе, летови су се наставили још пар месеци након укидања блокаде.